ddrg/super_eurlex huggingface dataset:
Nõukogu otsus 2003/453/EÜ,

2. juuni 2003,

Euroopa Ühenduse ja Vietnami Sotsialistliku Vabariigi vahelise tekstiili- ja rõivatoodetega kauplemise ja muude turuavamismeetmete lepingut muutvale kirjavahetuse teel sõlmitud kokkuleppele Euroopa Ühenduse nimel allakirjutamise ning selle ajutise kohaldamise lubamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõiguga,

võttes arvesse komisjoni ettepanekut

ning arvestades järgmist:

(1) Komisjon on pidanud ühenduse nimel läbirääkimisi Vietnamiga kirjavahetuse teel sõlmitava tekstiilitoodetega kauplemist käsitleva kokkuleppe (edaspidi "kokkulepe") osas.

(2) Kokkulepe parafeeriti 15. veebruaril 2003.

(3) Et mõlemad lepinguosalised saaksid kokkuleppe eelistest kasu viivitamatult pärast vastavaid teavitamisi, on asjakohane kohaldada kokkulepet vastastikkuse põhimõtte alusel ajutiselt alates 15. aprillist 2003 kuni kokkuleppe ametlikuks sõlmimiseks vajalike menetluste lõpuleviimiseni.

(4) Kokkuleppele tuleks ühenduse nimel alla kirjutada,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks kirjavahetuse teel sõlmitud kokkuleppe, millega muudetakse Euroopa Ühenduse ja Vietnami Sotsialistliku Vabariigi vahelist tekstiili- ja rõivatoodetega kauplemise [1] ja muude turuavamismeetmete lepingut ning lubatakse selle ajutine kohaldamine tingimusel, et nõukogu teeb otsuse mainitud kokkuleppe sõlmimise kohta.

Kokkuleppe tekst on lisatud käesolevale otsusele.

Artikkel 2

Nõukogu eesistujale antakse käesolevaga õigus määrata isik(ud), kes on volitatud ühenduse nimel kokkuleppele alla kirjutama tingimusel, et kokkulepe sõlmitakse.

Artikkel 3

Kokkulepet kohaldatakse vastastikkuse põhimõtte alusel ajutiselt alates 15. aprillist 2003 kuni selle ametlikuks sõlmimiseks vajalike menetluste lõpuleviimiseni.

Artikkel 4

1. Kvoote suurendatakse iga-aastaselt kokkuleppe 2. lisas nimetatud tasemeni, kui Vietnam täidab oma Euroopa Ühenduse ja Vietnami Sotsialistliku Vabariigi vahelise tekstiili- ja rõivatoodetega kauplemise lepingu artikli 3 lõigete 3, 4, 8 ja 10 järgseid kohustusi.

2. Juhul, kui Vietnam ei täida aastal 2003 oma kõnealuse lepingu artikli 3 lõigete 3, 4, 8, 9 ja 10 järgseid kohustusi, vähendatakse 2003. aasta kvoodid 2. lisa veerus 3 nimetatud tasemeni. Kui Vietnam ei täida oma kohustusi aastal 2004 või 2005, suurendatakse neid tasemeid 3 % võrra aastas. Sellisel juhul lahutatakse juba tarnitud kogused, mis ületavad kvootide uut taset, järgmiste aastate kvootidest.

3. Otsus lõike 2 rakendamiseks tehakse kooskõlas nõukogu 12. oktoobri 1993. aasta määrusega (EMÜ) nr 3030/93 (teatavate tekstiiltoodete kolmandatest riikidest importimise kohta) [2] artiklis 17 osutatud menetlusega.

Luxembourg, 2. juuni 2003

Nõukogu nimel

eesistuja

K. Stefanis

[1] EÜT L 410, 31.12.1992, lk 279.

[2] EÜT L 275, 8.11.1993, lk 1. Määrust on viimati muudetud määrusega (EÜ) nr 138/2003 (ELT L 23, 28.1.2003, lk 1).

--------------------------------------------------
Euroopa Liidu Teataja L 154 , 21/06/2003 Lk 0079 - 0079



Nõukogu otsus, 13. mai 2003, Euroopa Ühenduse ja Iisraeli Riigi vahelise teadus- ja tehnikaalase koostöö lepingu allakirjutamise kohta (2003/457/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 170 koos artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) Nõukogu sõlmis oma 22. veebruari 1999. aasta otsuse 1999/224/EÜ [1] alusel Euroopa Ühenduse ja Iisraeli Riigi vahelise teadus- ja tehnikaalase koostöö lepingu, mis jõustus 8. märtsil 1999; kõnealuse lepingu kohaselt osaleb Iisraeli Riik Euroopa Ühenduse teadusuuringute, tehnika arendamise ja tutvustamise viienda raamprogrammi kõikide eriprogrammide tegevuses. (2) Nimetatud lepingu artikli 12 lõikega 4 nähakse ette, et "kui ühendus võtab vastu uue mitmeaastase uurimis- ja arendustegevuse raamprogrammi, võib käesoleva lepingu vastastikku kokkulepitud tingimustel läbi vaadata või seda uuendada". (3) 5. novembril 2002 andis nõukogu loa alustada läbirääkimisi olemasoleva lepingu uuendamiseks ning nägi ette uuendatud lepingu ajutist kohaldamist käsitlevate läbirääkimiste korraldamise. Selline ajutine kohaldamine võimaldaks Iisraeli teadusüksustel osaleda kuuenda raamprogrammi esimestes projektikonkurssides. (4) Läbirääkimiste tulemusena jõuti lepingu projektini, mille mõlema lepinguosalise volitatud esindajad parafeerisid 17. detsembril 2002. (5) Lepingule, mis parafeeriti 17. detsembril 2002, tuleks alla kirjutada tingimusel, et oleks võimalik sõlmida see hilisemal kuupäeval ning tuleks ette näha selle ajutine kohaldamine alates allakirjutamisest, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Iisraeli Riigi vahelise teadus- ja tehnikaalase koostöö lepingu allakirjutamine, tingimusel et nõukogu teeb otsuse kõnealuse lepingu sõlmimise kohta. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud ühenduse nimel lepingule alla kirjutama, tingimusel et leping sõlmitakse. Artikkel 3 Lepingut kohaldatakse ajutiselt alates allakirjutamisest. Brüssel, 13. mai 2003 Nõukogu nimel eesistuja A.-A. Tsochatzopoulos [1] EÜT L 83, 27.3.1999, lk 50. --------------------------------------------------
Nõukogu otsus,

19. mai 2003,

Euroopa Ühenduse nimel allkirjastamise ning Venemaa Föderatsioonis mitmepoolset tuumaalast keskkonnaprogrammi käsitleva raamlepingu ja Venemaa Föderatsioonis mitmepoolse tuumaalase keskkonnaprogrammiga seotud nõuete, kohtumenetluse ja kahju hüvitamise protokolli esialgse kohaldamise kohta

(2003/462/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 181a lõike 3 teist lauset koostoimes artikli 300 lõike 2 esimese lausega,

võttes arvesse Euroopa Aatomienergiaühenduse asutamislepingut, eriti selle artikli 101 lõiget 2,

võttes arvesse komisjoni ettepanekut

ning arvestades järgmist:

(1) Komisjon on osalenud ühenduse nimel Venemaa Föderatsioonis mitmepoolset tuumaalast keskkonnaprogrammi käsitleva raamlepingu (MNEPR) ja Venemaa Föderatsioonis mitmepoolse tuumaalase keskkonnaprogrammiga seotud nõuete, kohtumenetluse ja kahju hüvitamise protokolli läbirääkimistes.

(2) Komisjon ja asjaomased liikmesriigid peaksid kooskõlastama oma seisukohad enne MNEPRi komitee koosolekuid.

(3) Tingimusel, et leping sõlmitakse, tuleks leping ja selle protokoll Euroopa Ühenduse nimel allkirjastada.

(4) Lepingu ja selle protokolli sõlmimine komisjoni poolt Euroopa Aatomienergiaühenduse nimel tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Venemaa Föderatsioonis mitmepoolset tuumaalast keskkonnaprogrammi käsitleva raamlepingu ja Venemaa Föderatsioonis mitmepoolse tuumaalase keskkonnaprogrammiga seotud nõuete, kohtumenetluse ja kahju hüvitamise protokolli allkirjastamine kiidetakse käesolevaga Euroopa Ühenduse nimel heaks vastavalt nõukogu otsusele mainitud lepingu sõlmimise kohta.

Lepingu ja selle protokolli tekst on lisatud käesolevale otsusele.

Artikkel 2

Raamlepingu ja selle protokolli sõlmimine komisjoni poolt Euroopa Aatomienergiaühenduse nimel kiidetakse käesolevaga heaks.

Artikkel 3

Komisjon esindab ühendust lepingu artiklis 4 osutatud komitees (MNEPRi komitees).

Artikkel 4

Nõukogu eesistujal on käesolevaga õigus määrata isik(ud), kes on volitatud ühenduse nimel raamlepingule ja selle protokollile alla kirjutama, tingimusel et leping sõlmitakse.

Artikkel 5

Lepingut ja selle protokolli kohaldatakse esialgu alates allkirjastamise kuupäevast kuni selle jõustumiseni.

Brüssel, 19. mai 2003

Nõukogu nimel

eesistuja

G. Papandreou

--------------------------------------------------
Euroopa Liidu Teataja 183 , 22/07/2003 Lk 0011 - 0011



Nõukogu otsus 2003/520/EÜ, 16. juuni 2003, millega sõlmitakse Euroopa Ühenduse ja Jaapani valitsuse vahel konkurentsivastast tegevust käsitlev koostööleping EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 83 ja 308 koostoimes artikli 300 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Võttes arvesse konkurentsiga seotud probleemide järjest suuremat rahvusvahelist mõõdet, tuleks tugevdada rahvusvahelist koostööd selles valdkonnas. (2) Konkurentsialaste õigusaktide veatu ja tulemuslik jõustamine on tähtis turu tõhusa toimimise ja rahvusvahelise kaubanduse seisukohast. (3) Viisakuspõhimõtete edasine väljatöötamine ja nende põhimõtete rakendamine Euroopa Ühenduse ja Jaapani konkurentsialaste seaduste jõustamisel suurendaks tõenäoliselt nende kohaldamise tõhusust. (4) Selleks on komisjon pidanud Jaapaniga läbirääkimisi lepingu osas, mis käsitleb Euroopa Ühenduse ja Jaapani konkurentsieeskirjade kohaldamist. (5) Aluseks tuleb võtta asutamislepingu artikkel 308, kuna lepingu teksti tuleb lisada ühinemised ja omandamised, mis on hõlmatud nõukogu 21. detsembri 1989. aasta määrusega (EMÜ) nr 4064/89 (kontrolli kehtestamise kohta ettevõtjate koondumiste üle), [3] mis omakorda põhineb artiklil 308. (6) Leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühenduse nimel kiidetakse heaks Euroopa Ühenduse ja Jaapani valitsuse vaheline konkurentsivastast tegevust käsitlev koostööleping. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud Euroopa Ühenduse nimel lepingule alla kirjutama. [4] Luxembourg, 16. juuni 2003 Nõukogu nimel eesistuja G. Papandreou [1] Ettepanek on esitatud 8. mail 2002 (Euroopa Ühenduste Teatajas seni avaldamata). [2] Arvamus on esitatud 3. juulil 2002 (Euroopa Ühenduste Teatajas seni avaldamata). [3] EÜT L 395, 30.12.1989, lk 1 (Parandus: EÜT L 257, 21.9.1990, lk 13), muudetud nõukogu määrusega (EÜ) nr 1310/97 (EÜT L 180, 9.7.1997, lk 1). [4] Kooskõlas artikli 12 lõikega 1 jõustub käesolev leping 9. augustil 2003. --------------------------------------------------
Nõukogu otsus,

15. juuli 2003,

millega muudetakse Euroopa Kohtu põhikirja käsitleva protokolli artiklit 23

(2003/527/EÜ, Euratom)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 245 lõiget 2,

võttes arvesse Euroopa Aatomienergiaühenduse asutamislepingut, eriti selle artikli 160 lõiget 2,

võttes arvesse Euroopa Kohtu 12. veebruari 2003. aasta taotlust,

võttes arvesse komisjoni 17. juuni 2003. aasta arvamust,

võttes arvesse Euroopa Parlamendi 3. juuni 2003. aasta arvamust

ning arvestades järgmist:

(1) Euroopa Ühenduste Kohtu põhikirja käsitleva protokolli, nagu seda on muudetud nõukogu otsusega 2002/653/EÜ, [1] artikliga 20 lubatakse mitteliikmesriikidel osaleda Euroopa Kohtu eelotsusemenetlustes, kui nõukogu poolt ühe või enama mitteliikmesriigiga spetsiifilisel teemal sõlmitud kokkuleppega on ette nähtud taoline osalemine juhul, kui liikmesriigi kohus edastab kokkuleppe reguleerimisalasse kuuluva küsimuse Euroopa Kohtule eelotsuse saamiseks.

(2) Euroopa Liidu lepingu, Euroopa ühenduste asutamislepingute ja teatavate seonduvate aktide muutmist käsitleva 26. veebruaril 2001 Nice'is alla kirjutatud Nice'i lepingu [2] artikliga 7 tunnistatakse kehtetuks protokoll Euroopa Ühenduste Kohtu põhikirja kohta ning asendatakse see Euroopa Liidu lepingule, Euroopa Ühenduse asutamislepingule ja Euroopa Aatomienergiaühenduse asutamislepingule lisatud protokolliga Euroopa Kohtu kohta.

(3) Euroopa Kohtu põhikirja käsitleva protokolli artiklis 23 taasesitatakse Euroopa Ühenduste Kohtu põhikirja käsitleva protokolli artikli 20 sätted, kuid selles ei ole arvesse võetud otsusega 2002/653/EÜ tehtud muudatust, mistõttu Euroopa Kohtu põhikirja käsitlevat protokolli on tarvis muuta,

ON TEINUD JÄRGMISE OTSUSE:

Artikkel 1

Euroopa Kohtu põhikirja käsitleva protokolli artiklile 23 lisatakse järgmine lõik:

"Kui nõukogu ning ühe või mitme kolmanda riigi vahelises teatavat küsimust käsitlevas kokkuleppes on sätestatud, et need riigid võivad esitada seisukohti või kirjalikke tähelepanekuid juhul, kui mõne liikmesriigi kohus taotleb Euroopa Kohtu eelotsust kõnealuse kokkuleppe reguleerimisalasse kuuluvas küsimuses, teatatakse seda küsimust käsitlevast liikmesriigi kohtu otsusest ka asjaomastele kolmandatele riikidele. Need riigid võivad kahe kuu jooksul pärast teate saamist esitada kohtule oma seisukohad või kirjalikud tähelepanekud."

Artikkel 2

Käesolev otsus jõustub selle Euroopa Liidu Teatajas avaldamise kuupäeval.

Brüssel, 15. juuli 2003

Nõukogu nimel

eesistuja

G. Tremonti

[1] EÜT L 218, 13.8.2002, lk 1.

[2] EÜT C 80, 10.3.2001, lk 1.

--------------------------------------------------
Nõukogu otsus,

13. juuni 2003,

mis käsitleb Euroopa Ühenduse ühinemist 1979. aasta piiriülese õhusaaste kauglevi konventsiooni protokolliga hapestumise, eutrofeerumise ja troposfääriosooni vähendamise kohta

(2003/507/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 esimese lõigu esimese lausega ja lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades järgmist:

(1) Hapestumine, eutrofeerumine ja troposfääriosoon põhjustavad keskkonnale ja inimeste tervisele ühenduses kahjustusi, mis ei ole vastuvõetavad.

(2) 30. novembril 1999. aastal võttis piiriülese õhusaaste kauglevi konventsiooni täitevorgan vastu protokolli hapestumise, eutrofeerumise ja troposfääriosooni vähendamise kohta (Göteborgi protokoll); Göteborgi protokoll kehtestab lubatud heitkoguste piirmäärad (heitkoguste ülemmäärad) igale riiklikule lepinguosalisele ja neljale peamisele hapestumist, eutrofeerumist ja troposfääriosooni põhjustavale saasteainele: vääveldioksiid, lämmastikoksiidid, lenduvad orgaanilised ühendid ja ammoniaak; kõnealused ülemmäärad tuleb saavutada 2010. aastaks.

(3) Göteborgi protokolli rakendamine aitab saavutada ühenduse keskkonna ja inimeste tervise kaitset käsitlevaid eesmärke.

(4) Euroopa Parlamendi ja nõukogu 23. oktoobri 2001. aasta direktiivis 2001/81/EÜ (teatavate õhusaasteainete siseriiklike ülemmäärade kohta) [3] kehtestatakse siduvad siseriiklikud saasteainete ülemmäärad, millele tuleb vastata hiljemalt 2010. aastaks ja mis on võrdsed või kõrgemad kui need, mida nõutakse Göteborgi protokolliga igalt liikmesriigilt.

(5) Euroopa Parlamendi ja nõukogu 23. oktoobri 2001. aasta direktiivis 2001/80/EÜ (teatavate suurtest põletusseadmetest lähtuvate saasteainete õhkupääsemise piiramise kohta) [4] kehtestatakse uued kõnealuse sektori saasteainete piirväärtused, mis on vastavuses Göteborgi protokollis sätestatud piirväärtustega.

(6) Seetõttu peaks ühendus ühinema Göteborgi protokolliga,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks ühenduse ühinemine 1979. aasta piiriülese õhusaaste kauglevi konventsiooni protokolliga hapestumise, eutrofeerumise ja troposfääriosooni vähendamise kohta.

Protokolli tekst on lisatud käesoleva otsuse lisale.

Artikkel 2

Nõukogu eesistujal on õigus nimetada isiku(d), kes on volitatud andma ühinemisdokumendi hoiule Ühinenud Rahvaste Organisatsiooni peasekretärile vastavalt protokolli artiklile 16.

Artikkel 3

Käesolev otsus avaldatakse Euroopa Liidu Teatajas.

Luxembourg, 13. juuni 2003

Nõukogu nimel

eesistuja

G. Papandreou

[1] EÜT C 151 E, 25.6.2002, lk 74.

[2] Arvamus on esitatud 4. juulil 2002 (Euroopa Liidu Teatajas seni avaldamata).

[3] EÜT L 309, 27.11.2001, lk 22.

[4] EÜT L 309, 27.11.2001, lk 1.

--------------------------------------------------
Euroopa Liidu Teataja L 199 , 07/08/2003 Lk 0019 - 0019



Nõukogu otsus 2003/589/EÜ, 21. juuli 2003, Euroopa Ühenduse ja Tšiili Vabariigi vahelise teadus- ja tehnikaalase koostöö lepingu sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 170 lõiget 2 koostoimes selle artikli 300 lõike 2 esimese lõigu esimese lause ja artikli 300 lõikega 3, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Komisjon on ühenduse nimel Tšiili Vabariigiga läbi rääkinud teadus- ja tehnikaalase koostöö lepingu osas. (2) Kõnealune leping allkirjastati ühenduse nimel 23. septembril 2002 Brüsselis võimalusega see heaks kiita hilisemal kuupäeval. (3) Kõnealune leping tuleks heaks kiita, ON VASTU VÕTNUD KÄESOLEVA OTSUSE: Artikkel 1 Euroopa Ühenduse ja Tšiili Vabariigi vaheline teadus- ja tehnikaalase koostöö leping kiidetakse käesolevaga ühenduse poolt heaks. Käesolevale otsusele on lisatud lepingu tekst. Artikkel 2 Nõukogu eesistuja edastab ühenduse nimel lepingu artikliga 11 ettenähtud teate. Brüssel, 21. juuli 2003 Nõukogu nimel eesistuja F. Frattini [1] 24. veebruari 2003. aasta ettepanek (Euroopa Liidu Teatajas seni avaldamata). [2] 3. juuni 2003. aasta arvamus (Euroopa Liidu Teatajas seni avaldamata). --------------------------------------------------
Euroopa Liidu Teataja L 197 , 05/08/2003 Lk 0037 - 0037



Nõukogu otsus 2003/582/ÜVJP, 21. juuli 2003, kokkuleppe sõlmimise kohta Euroopa Liidu ja Venemaa Föderatsiooni vahel seoses kõnesoleva riigi osalemisega Euroopa Liidu politseimissioonis Bosnias ja Hertsegoviinas EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) Nõukogu võttis vastu 11. märtsi 2002. aasta ühismeetme 2002/210/ÜVJP Euroopa Liidu politseimissiooni kohta, [1] 27. veebruari 2003. aasta ühismeetme 2003/141/ÜVJP [2] ja 17. märtsi 2003. aasta ühismeetme 2003/188/ÜVJP, [3] millega muudetakse ühismeedet 2002/210/ÜVJP Euroopa Liidu politseimissiooni kohta. (2) Ühismeetme 2002/210/ÜVJP artikli 8 lõikega 3 sätestatakse, et kolmandate riikide osalemise üksikasjalik kord Euroopa Liidu politseimissioonis kohaldatakse Euroopa Liidu lepingu artikli 24 kohaselt sõlmitud kokkulepetega. (3) Järgides nõukogu 14. oktoobri 2002. aasta otsust, millega lubatakse eesistujariigil avada läbirääkimised, on eesistujariik jõudnud läbirääkimistel Vene Föderatsiooniga kokkuleppeni Euroopa Liidu politseimissiooni kohta. (4) Euroopa Liit ja Vene Föderatsioon on kokku leppinud, et kokkuleppe tekst tuleks lisada kirjavahetusele ning kuni jõustumiseni tuleks kohaldada kokkulepet alates selle allkirjastamise kuupäevast ajutiselt. (5) Kirjavahetus tuleks allkirjastada ning kokkulepe tuleks Euroopa Liidu nimel heaks kiita, ON TEINUD JÄRGMISE OTSUSE: Artikkel 1 Euroopa Liit kiidab heaks kirjavahetuse ja sellele lisatud kokkuleppe Euroopa Liidu ja Vene Föderatsiooni vahel kõnealuse riigi osalemise kohta Euroopa Liidu politseimissioonis Bosnias ja Hertsegoviinas. Kirjavahetuse ja kokkuleppe tekstid on lisatud käesolevale otsusele. Artikkel 2 1. Nõukogu eesistujal on õigus määrata isik(ud), kes on volitatud Euroopa Liidu suhtes siduvale kirjavahetusele alla kirjutama. 2. Nõukogu eesistuja on volitatud edastama kirjavahetuses nimetatud teate. Artikkel 3 Käesolev otsus avaldatakse Euroopa Liidu Teatajas. Artikkel 4 Käesolev otsus jõustub selle avaldamise päeval. Brüssel, 21. juuli 2003 Nõukogu nimel eesistuja F. Frattini [1] EÜT L 70, 13.3.2002, lk 1. [2] ELT L 53, 28.2.2003, lk 63. [3] ELT L 73, 19.3.2003, lk 9. --------------------------------------------------
Euroopa Liidu Teataja L 218 , 30/08/2003 Lk 0055 - 0056



Komisjoni otsus, 29. august 2003, mis sätestab Ungari poolt kohaldamisele kuuluvad üleminekumeetmed Rumeeniast pärit loomse päritoluga toodete veterinaarkontrolli kohta (teatavaks tehtud numbri K(2003) 3074 all) (EMPs kohaldatav tekst) (2003/630/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. detsembri 1997. aasta direktiivi 97/78/EÜ, millega sätestatakse kolmandatest riikidest ühendusse toodavate toodete veterinaarkontrolli põhimõtted, [1] viimati muudetud Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti II lisa punktiga (6)(B)(1)(53)(b), ja eriti selle artiklit 21, võttes arvesse akti Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia Euroopa Liiduga ühinemise tingimuste kohta ja Euroopa Liidu aluslepingutesse tehtavaid muudatusi, eriti selle artiklit 42, ning arvestades järgmist: (1) Ungarile on antud kolmeaastane üleminekuaeg veterinaarkontrolli korra teatavate aspektide osas seoses Rumeenia piiril loomse päritoluga toodete kontrolliks kasutatavate rajatiste standarditega. (2) Kõnealune säte kehtib üksnes rajatiste nõuetele ja kõik muud veterinaarkontrolli korra aspektid tuleks teostada vastavalt ELi nõuetele. (3) Seetõttu oleks vaja sätestada piiripunkt, kus võiks Ungari piiril kontrollida Rumeeniast tulevaid loomse päritoluga tooteid, ja lubada asjakohased erandid inspekteerimisrajatistele kohaldatavatest nõuetest, mida kohaldatakse selles piiripunktis loomse päritoluga toodete kontrollimise suhtes. (4) Erandeid eraldamise reeglist, mida kohaldatakse komisjoni otsuse 2001/812/EÜ [2] artikli 4 lõikes 5 sätestatud väikese läbilaskevõimega piiripunktidele, tuleks kohaldada olenemata kõnealuse erandiga sätestatud maksimaalsest saadetiste arvust. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Rumeeniast maanteetranspordiga tulevate loomse päritoluga tooted peavad Ungari territooriumile sisenema lisas loetletud piiripunktides. Artikkel 2 Komisjoni otsuse 2001/812/EÜ artikli 4 lõiget 5 kohaldatakse lisas loetletud piiripunktide suhtes ilma piiranguteta läbi selle piiripunkti kulgevate saadetiste arvu suhtes. Artikkel 3 Käesolev otsus jõustub vastavalt ühinemisaktile ja selle jõustumise kuupäeval. Artikkel 4 Käesolevat otsust kohaldatakse kuni 30. aprillini 2007. Artikkel 5 Käesolev otsus on adresseeritud liikmesriikidele. Brüssel, 29. august 2003 Komisjoni nimel komisjoni liige David Byrne [1] EÜT L 24, 30.1.1998, lk 9. [2] EÜT L 306, 23.11.2001, lk 28. -------------------------------------------------- LISA Piiripunktid Ungari-Rumeenia piiril Nagylak --------------------------------------------------